Liu Cixin (vereenvoudigde Chinees: 刘慈欣; tradisioneel Chinees: 劉慈欣; pinyin: Liú Cíxīn; gebore op 23 Junie 1963) is 'n Chinese wetenskapfiksieskrywer. Hy het nege keer die Galaxy-toekenning (China se mees gesogte toekenning vir literêre wetenskapfiksie) gewen, en was ook 'n wenner gewees van die 2015 Hugo-toekenning (vir die The Three-Body Problem) en die Locus-toekenning vir 2017 (vir Death's End), asook 'n benoemde vir die Nebula-toekenning. In Engelse vertalings van sy werke word sy naam in die vorm Cixin Liu gegee. Liu Cixin is op 23 Junie 1963 in Yangquan, Shanxi, gebore. Liu se ouers het in 'n myn in Shanxi gewerk. Weens die geweld van die Kulturele Rewolusie is hy gestuur om in sy voorvaderlike tuiste in Luoshan County, Henan, te gaan woon. Liu studeer in 1988 aan die Noord-Chinese Universiteit van Waterbewaring en Elektriese Krag. Hy werk daarna as 'n rekenaaringenieur by 'n kragsentrale in die Shanxi-provinsie. Liu noem die Britse skrywers George Orwell en Arthur C. Clarke as belangrike literêre invloede.